

**ประกาศองค์การบริหารส่วนตำบลหนองไม้ไผ่**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**ขององค์การบริหารส่วนตำบลหนองไม้ไผ่**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เพื่อให้การดำเนินงานขององค์การบริหารส่วนตำบลหนองไม้ไผ่ เป็นไปตามเจตจำนงสุจริต

ตามแนวนโยบายของผู้บริหารองค์การบริหารส่วนตำบลหนองไม้ไผ่ในด้านความโปร่งใส สามารถตรวจสอบได้

เปิดโอกาสให้ผู้รับบริการ หรือผู้มีส่วนได้เสียเข้ามามีส่วนร่วมในการดำเนินงานของหน่วยงานในทุกระดับ ดังนี้

๑. กำหนดให้นายกองค์การบริหารส่วนตำบลหนองไม้ไผ่ประกาศเจตจำนงในการบริหาร

องค์กรอย่างซื่อสัตย์สุจริต โปร่งใส และเป็นไปตามหลักธรรมาภิบาล โดยเผยแพร่ประชาสัมพันธ์ให้บุคลากร

ผู้รับบริการ ผู้มีส่วนได้เสียและบุคคลภายนอกทราบ

๒. กำหนดบทบาทหน้าที่ของผู้บริหารในระดับต่าง ๆ ให้ครอบคลุมถึงการประพฤติตน

เป็นแบบอย่างที่ดี การควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกัน

ระหว่างผลประโยชน์ส่วนตนกับผลประโยชน์ส่วนรวม รวมถึงการสอดส่องดูแลเกี่ยวกับผลประโยชน์ทับซ้อน

ของผู้ใต้บังคับบัญชา

๓. กำหนดบทบาทหน้าที่ของบุคลากรทุกระดับ ให้ครอบคลุมถึงการสอดส่อง และร่วมกัน

ป้องกันการกระทำที่เข้าขายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลย

เพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่าง ๆ

๔. กำหนดจรรยาบรรณของบุคลากรทุกระดับ ให้ครอบคลุมถึง

๔.๑ การไม่ใช้ตำแหน่งหน้าที่ในการแสวงหาประโยชน์ใด ๆ ให้แก่ตนเอง หรือผู้อื่น

๔.๒ การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใด ๆ

ให้แก่ตนเองหรือผู้อื่น

๔.๓ การไม่กระทำการใด ๆ อันเป็นการเบียดบังผลประโยชน์ที่เป็นตัวเงิน หรือ

ผลประโยชน์อื่นใดในการปฏิบัติงาน หรือเกี่ยวข้องกับงานของหน่วยงาน

๔.๔ การไม่นำข้อมูลความลับของหน่วยงาน ไปแสวงหาผลประโยชน์ส่วนตัว ประโยชน์

ของพวกพ้องและครอบครัว

๔.๕ ไม่นำเงิน บุคลากร และทรัพย์สินใด ๆ ของหน่วยงานไปใช้เพื่อประโยชน์ส่วนตนหรือผู้อื่น

๔.๖ การไม่ใช้เวลางานในการแสวงหาประโยชน์ส่วนตน

๔.๗ การไม่รับงานและปฏิบัติงานภายนอก ที่ก่อให้เกิดผลประโยชน์ขัดแย้งกับหน่วยงาน

ไม่ว่าจะเป็นการปฏิบัติงานชั่วคราวหรือถาวร เว้นแต่จะได้รับการอนุญาตเป็นการเฉพาะจากผู้บริหาร

๔.๘ การไม่นำความสัมพันธ์ส่วนตัว มาประกอบการใช้ดุลพินิจในการพิจารณาตัดสิน/อนุมัติโครงการ การดำเนินการจัดซื้อจัดจ้าง หรือเป็นเหตุในการเลือกปฏิบัติ

๕. กำหนดให้งานทรัพยากรบุคคลจัดทำคู่มือเกี่ยวกับการปฏิบัติงานของบุคลากร เพื่อ

หลีกเลี่ยงการขัดกันระหว่างผลประโยชน์ส่วนตนกับผลประโยชน์ส่วนรวม โตยพิจารณาถึงนโยบายความ

ขัดแย้งทางผลประโยชน์ขององค์การบริหารส่วนตำบลหนองไม้ไผ่ และกฎหมาย ระเบียบ ข้อบังคับ ที่เกี่ยวข้อง

-2-

๖. กำหนดให้งานกฎหมายและคดี และคณะกรรมการดำเนินงานขององค์การบริหารส่วน

ตำบลหนองไม้ไผ่ จัดอบรมและสร้างช่องทางการรับรู้แก่บุคลากร เพื่อสร้างความตระหนัก และความรับรู้ ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม

๗. กำหนดให้งานกฎหมายและคดี จัดทำคู่มือและแนวทางปฏิบัติในการหลีกเลี่ยงและป้องกันขัดกันระหว่างผลประโยชน์ส่วนตนกับผลประโยชน์ส่วนตนกับผลประโยชน์ส่วนรวมในส่วนของพันธกิจ และระบบที่รับผิดชอบ โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลหนองไม้ไผ่ และระเบียบ กฎหมาย ข้อบังคับที่เกี่ยวข้อง ตลอดจนสื่อสารให้บุคลากรที่เกี่ยวข้องรับทราบ และนำไปปฏิบัติ

๘. กำหนดให้การรับบริจาคต้องได้รับการอนุมัติจากผู้บังคับบัญชา และหัวหน้าหน่วยงานและกระทำการอย่างโปร่งใส โดยมีวัตถุประสงค์ในการบริจาคที่ชัดเจน และจะต้องมาเป็นการบริจาคที่ทำขึ้นเพื่อปกปิดการให้สินบน และให้มีการบันทึกข้อมูลทางบัญชีที่ถูกต้องตามความเป็นจริง

๙. กำหนดให้มีช่องทางเพื่อให้บุคคล หรือหน่วยงานภายนอก สามารถแจ้งข้อมูลลับแก่

ผู้บริหาร เกี่ยวกับการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม

๑๐. กำหนดให้มีกระบวนการให้ความเป็นธรรม และปกป้องผู้บริหารและบุคลากรที่รายงาน

ให้ข้อมูลเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม

๑๑. กำหนดให้มีการดำเนินการทางวินัย ทางปกครอง และทางกฎหมาย ตามความเหมาะสม

ต่อผู้บริหารและบุคลากรซึ่งถูกตัดสินว่าได้กระทำความผิดที่เกี่ยวข้องกับการขัดกันระหว่างผลประโยชน์ส่วนตน

กับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้องมูลการมีส่วนได้ส่วนเสียอัน

เป็นเท็จ รวมถึงการเพิกเฉยต่อการกระทำผิด

๑๒.ให้การสนับสนุน ยกย่อง ชมเชย ให้รางวัลแก่ผู้บริหารและบุคลากรที่มีความชื่อตรง

ซื่อสัตย์ สุจริต มีธรรมาภิบาลในการปฏิบัติงาน สนับสนุนการขับเคลื่อนการดำเนินการเพื่อป้องกันการทุจริต

และการขัดกันระหว่างผลประโยชน์ส่วนตนกับผลประโยชน์ส่วนรวม

๑๓. กำหนดให้งานตรวจสอบภายใน สนับสนุนและส่งเสริมให้มีกระบวนการตรวจสอบและ

ควบคุมภายในที่เหมาะสมและมีประสิทธิภาพในการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

จึงประกาศให้ทราบและปฏิบัติโดยทั่วกัน

ประกาศ ณ วันที่ ๑๐ เดือน พฤษภาคม พ.ศ.๒๕๖๒



(นายอานนท์ หาญสูงเนิน)

นายกองค์การบริหารส่วนตำบลหนองไม้ไผ่